title: Rangifer tarandus
text: O reno u ren (Rangifer tarandus (L., 1758)) ye una especie d'a familia Cervidae present en o norte d'Eurasia y Nordamerica que habita en a tundra y en a taiga. A diferiencia d'atras especies d'a familia as fembras tamién presentan cuernos. En a zaguera glaciación (Würm) se distribuiba tan en sud como os monts Pireneus y norte d'a Peninsula Iberica y constituiba una d'as prencipals fuents d'alimentación d'os cazataires d'o Paleolitico superior. Encara en o sieglo XX muitos pueblos cazataires de Siberia u Nordamerica dependeban d'o R.tarandus. Manimenos a domesticación d'esta especie ya s'heba produeito fa bell sieglo y bi ha pueblos como os lapons y determinaus pueblos de Siberia y Mongolia que practican a transhumancia con esta especie.
  
  S'alimenta prencipalment de liquens, pero tamién mincha graminias y ciperacias, no fendo desprecio d'alimentos d'orichen animal como polletz que troba en niedos u dica lemmings.
  
  Por o suyo comportamiento gregario y no territorial ye o solo miembro d'a familia Cervidae que s'ha puesto domesticar de tot.
  
  Subespecies 
  En o pasau consideraban as formas americanas u caribús como una especie diferent, actualment a tendencia ye a considerar que bi ha dos grupos de subespecies, o grupo de subespecies d'a tundra y o grupo de subespecies d'a taiga, independientment de en qué continent habitan. Si actualment esta especie ye tipica d'os dos biomas debantditos, en o Pleistoceno yera una especie adaptable que podeba habitar tamién en parameras con tascas secas entre selvetas y matigals.
  
  Subespecies d'a tundra 
   Rangifer tarandus eogroenlandicus.
   Rangifer tarandus pearyi.
   Rangifer tarandus platyrhynchus.
   Rangifer tarandus tarandus.
   Rangifer tarandus granti.
   Rangifer tarandus groenlandicus.
  
  Subespecies d'a taiga 
   Rangifer tarandus fennicus.
   Rangifer tarandus caribou.
   Rangifer tarandus dawsoni.
  
  Bibliografía 
   Oscar Arribas: Fauna y paisaje en los Pirineos en la Era Glaciar. Lynx Edicions.
  
  Vinclos externos 
  
  Rangifer